Eksport qilingan gazning 71 foizi YeI va Buyuk Britaniyaga jo‘natilgan. Yevropa import qilgan suyultirilgan tabiiy gazning 47 foizi AQSh hissasiga to‘g‘ri keladi. Foto: Bloomberg AQSh 2022 yilning birinchi yarim yilligida eng yirik suyultirilgan tabiiy gaz eksportyori bo‘ldi. Bu haqda mamlakat energetika vazirligi ma’lum qildi. Qayd etilishicha, oxirgi olti oyda AQShdan suyultirilgan tabiiy gaz eksporti sutkasiga 11,2 mlrd kub futga yetdi. Bu o‘tgan yilning shu davriga nisbatan 12 foizga ko‘p. «AQShdan suyultirilgan tabiiy gaz eksporti o‘sishiga uchta narsa sabab bo‘ldi: eksport quvvatining oshishi, dunyoda tabiiy gaz narxining ko‘tarilishi va dunyoda, ayniqsa, Yevropada talabning oshishi»,— deyiladi hisobotda. Eksport qilingan gazning 71 foizi YeI va Buyuk Britaniyaga jo‘natilgan. Yevropa import qilgan suyultirilgan tabiiy gazning 47 foizi AQSh hissasiga to‘g‘ri keladi. Keyingi o‘rinlarda Qatar (15 foiz), Rossiya (14 foiz) va Afrika mamlakatlari (17 foiz) joylashgan.